Dr. Dobos László szakmai életrajza

1952. május 26-án született Budapesten.

Általános iskolai tanulmányait Törökbálinton, középiskolai tanulmányait Budapesten, a Földes Ferenc Közgazdasági Technikumban végezte. 1976-ban a Marx Károly Közgazdaságtudományi Egyetemen okleveles közgazda, 1980-ban az Eötvös Loránd Tudományegyetemen okleveles szociológus végzettséget szerzett. 1994-ben a Külkereskedelmi Főiskolán PR-szakon szerzett oklevelet.

Tudományos fokozata egyetemi doktori cím (ELTE BTK, 1982, summa cum laude).

1970-től 1978-ig kereskedelmi vállalatoknál közgazdász, 1978-tól 1990-ig társadalmi szervezetnél munkatárs, majd vezető tisztségviselő. 1990-1991 között gazdasági vállalkozások munkatársa, 1991-94-ig központi államigazgatási szervnél dolgozik. 1995-97 között banktisztviselő, 1997-től 2013-ig az elektronikus közmédiában vezető tisztségeket tölt be. 2017-ben tudományos kutató intézeti főigazgató-helyettesként került nyugállományba.

Számos társadalmi szervezet tagja. Társadalmi tisztségei: 1991-től a Jászok Egyesülete ügyvivője, 2017-től elnöke; 1992-95 között az Európai Katonai Újságíró Szövetség (EMPA) alelnöke.

Jászágó község díszpolgára (2007). Jász-Nagykun-Szolnok Megyéért Díjas (2009). A Magyar Érdemrend Lovagkeresztje (polgári tagozat) kitüntetés birtokosa (2017).

Nős, felesége középiskolai ének-zene tanár. Gyermekeik: Eszter (1982) és Péter (1984) köztisztviselők.

További információk a Wikipédián:

[https://hu.wikipedia.org/wiki/Dobos\_L%C3%A1szl%C3%B3\_(szociol%C3%B3gus)](https://hu.wikipedia.org/wiki/Dobos_L%C3%A1szl%C3%B3_%28szociol%C3%B3gus%29)